Diari Oficial de la Generalitat Valenciana


Sumari del DOGV 1572, del 25-06-1991 (1991/821858)

ACORD de 10 de juny de 1991, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Cullera.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   1572

Data del DOGV
:   25-06-1991

Secció del DOGV
:   ALTRES DISPOSICIONS

Número del document
:   1991/821858


Data del document
:   10-06-1991

Organisme emissor
:   Conselleria d'Administració Pública

Tipus de document
:   Acord

ACORD de 10 de juny de 1991, del Govern Valenciá, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Cullera.  
El Govern Valencià en la reunió del dia 10 de juny de 1991, adoptà l'acord següent:  
L'Ajuntament de Cullera (València), després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per al desdoblament dels accessos a la platja de Sant Antoni i al far.  
Aquesta declaració d'urgent ocupació es justifica en el fet que els terrenys objecte d'expropiació constitueixen un «coll de botella» que a més de ser un problema per al trànsit de vehicles és també greu per als vianants, i per aixà són freqüents els accidents a l'estiu.  
Sotmès l?expedient a informació pública, s'han presentat al·legacions les quals han estat desestimades per l'ajuntament en ple, en sessió de 13 de juliol de 1989.  
El tràmit del procediment es va fer d'acord amb la Llei d'Expropiació Forçosa i el seu reglament.  
La Resolució de la Conselleria d'Administració Pública de 28 de juliol de 1989, publicada en el Diari Oficial de la Generalitat Valenciana núm. 1.127 de data 21 d'agost de 1989, va declarar la urgent ocupació sol·licitada, la qual va ser declarada nul·la per incompetència manifesta de l?òrgan que la va dictar mitjançant sentència del Tribunal Superior de Justícia de la Comunitat Valenciana de 9 de novembre de 1990.  
Per tot això i ateses les facultats que em confereix el Reial Decret 3318/1983, de 25 d'agost, d'acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, a proposta del Conseller d'Administració Pública, el Govern Valencià acorda:  
1r. Declarar la urgent ocupació dels béns i drets subjectes a l?expedient d'expropiació forçosa per continuar l?execució del projecte d'urbanització de la zona d'eixample nord del pla parcial de Sant Antoni de Cullera, per tal de resoldre els accessos a la platja de Sant Antoni i Sector del far, amb efecte des del 21 d'agost de 1989.  
Bé afectat  
Referència Referència Titular de Superfície  
cadastre registre la propietat afectada  
   
Pol.21 Finca 44985 Enrique Roig Olmos  
Parcel·la 2 Eduardo Albert Pla 2.925 M2  
 Salvador Ribes Martí  
 Pedro Ribes Martí  
2n. Aquest Acord es publicarà en el Diari Oficial de la Generalitat Valenciana, als efectes de l'article 56.2 del reglament d'Expropiació Forçosa, perquè els interessats, fins al moment de l'alçament de l'acta prèvia, pugen formular per escrit, davant l'ajuntament de Cullera, al·legacions als efectes de reparar possibles errades que s'hagen produït al relacionar el bé afectat per la urgent ocupació.  
València, 10 de juny de 1991.  
El Conseller Secretari del Govern Valencià,   
EMERIT BONO I MARTINEZ